Kudiza 11
Nshimbi JamuBayibolu Jatukwashaña Ñahi?
1. Muloñadi chitwakeñelaña wunlomboli?
Nleñi yetu wudi namaana kubadika etu. Hakwikala Tata yetu wukweti kukeña, watwakamenaña. Nawa hakeñeleña nindi tudiyuuleña etu aweni chakadi yenaku. (Yeremiya 10:23) Neyi chakeñañayi mwana wanyanya kumuleja kudi anvwali, wonsu wetu twakeñaña Nzambi yatulejeña. (Isaya 48:17, 18) Nshimbi jamuBayibolu jatulombolaña muloña hichawaana chatwinkayi Nzambi.—Tañenu 2 Timotewu 3:16.
Nshimbi jaYehova jatulejaña chitwatela kushakama chayinu mpinji nawa yatulejaña chitwatela kutambwila wuloku wahaya nyaka kumbidi. Chineli Nzambi diyi watuleñeli, twatela kwikala namuchima wakwovwahila munakutulejayi.—Tañenu Masamu 19:7, 11; Chimwekeshu 4:11.
2. Indi nshimbi jamuBayibolu hiyumanyi?
Nshimbi jamuBayibolu hinsañu yalala yalema. Munjila yikwawu, nshimbi jikwawu anateli kujizatisha kuyuma yikwawu. (Kuhituluka 22:8) Twatela kuzatisha yitoñojoka kulonda twiluki chazatikaña nshimbi kuyuma yikwawu. (Yishimu 2:10-12) Chakutalilahu, Bayibolu yatulejaña nawu wumi hichawana kufuma kudi Nzambi. Ilu lushimbi lwatukiñaña hamudimu, hetala nihakwenda. Yatukwashaña kubula kwila yuma yinateli kutuletela wubanji.—Tañenu Yililu 17:28.
3. Nshimbinyi jiyedi jalema nankashi?
Yesu wahosheli hanshimbi jiyedi jalema nankashi. Lushimbi lwatachi lwahoshaña hamuloña waweni wayileñeleluwu antu kulonda amwiluki Nzambi, kumukeña nikumukalakela nakashinshi. Twatela kuzatisha ilu lushimbi lwatachi muyuma yejima yitwafuukulaña. (Yishimu 3:6) Antu alondelaña ilu lushimbi akwataña wubwambu naNzambi, akekalaña namuzañalu chikupu nawa akaheta wumi wahaya nyaka.—Tañenu Matewu 22:36-38.
Lushimbi lwamuchiyedi lunateli kutukwasha kushakama kumatu kwamwena nawakwetu. (1 Akorinda 13:4-7) Hakwila nawu tuzatishi ilu lushimbi lwamuchiyedi, chiña tumwimbujola Nzambi chahembañayi antu.—Tañenu Matewu 7:12; 22:39, 40.
4. Indi nshimbi jamuBayibolu jatukwashaña ñahi?
Nshimbi jamuBayibolu jalejaña yisaka chatela kunuñañanawu nampanda yakukeña. (Akolose 3:12-14) Izu daNzambi dakiñaña yisaka kuhitila mukuyileja lushimbi lukwawu lwakwila nawu maluwi atela kutwalekahu.—Tañenu Kutachika 2:24.
Neyi tulondela nshimbi jamuBayibolu, tunateli kukiñewa kumujimba nimuyitoñojoka. Chakutalilahu, antu eñijaña antu nyidimu akeñaña ankoñi ovwahilaña nshimbi jamuBayibolu jahosha hakashinshi nikudikita. (Yishimu 10:4, 26; Aheberu 13:18) Izu daNzambi datulejaña cheñi kuzañalala nayuma yitukweti nikulemesha wubwambu wetu naNzambi kubadika yuma yakumujimba.—Tañenu Matewu 6:24, 25, 33; 1 Timotewu 6:8-10.
Kuzatisha nshimbi jamuBayibolu kwatukiñaña kumujimba. (Yishimu 14:30; 22:24, 25) Chakutalilahu, kukakela kunshimbi jaNzambi jahisha kusheta jatukiñaña kuyikatu yafwana nimaposu. (Yishimu 23:20) Yehova watwiteja kunwa walwa hohu nakwesekeja. (Masamu 104:15; 1 Akorinda 6:10) Nshimbi jaNzambi jatukwashaña kuyuula yililu yetu nikuhemba yitoñojoka yetu. (Masamu 119:97-100) AkwaKristu alala hiyalemeshaña nshimbi jaNzambi kulonda aheteleñamu awenuku. Ilaña afwilaña kumulemesha Yehova.—Tañenu Matewu 5:14-16.
ILUKILENUHU JIKWAWU
Chumanyi Chacheni Chatañishaña Bayibolu?
Kushakama Nshakaminu Yamuzañaleshaña Nzambi
Chumanyi Chacheni Chatañishaña Bayibolu?
Monaku Wumi Neyi Chawumonañayi Nzambi
ABOUT US
Lombenu Neyi Munakukeña Kudiza Bayibolu
Dizenu Bayibolu chawana hampinji niiluña dimunakeñi.
kmb_Latn cjk_Latn lua_Latn lua_Latn cjk_Latn lua_Latn cjk_Latn plt_Latn cjk_Latn cjk_Latn cjk_Latn cjk_Latn cjk_Latn cjk_Latn umb_Latn lug_Latn lua_Latn lug_Latn kon_Latn eng_Latn lug_Latn cjk_Latn